Matthias de Janov
Matthias de Janov (natus ante annum 1355 – obiit Pragae die 30 Novembris 1394) fuit magister universitatis Parisiensis, presbyter Catholicus et praedicator Bohemicus, qui inter maxime insignes auctores illorum studiorum et consiliorum est numerandus, quae in Bohemia saeculo 14 et 15 ad reformandam religionem Catholicam pertinebant (vide Reformatio Bohemica).